KAMART พุ่ง 6.34% เก็งกำไรครึ่งปีหลังโตเด่น หลังวางสินค้าตัวใหม่
KAMART พุ่ง 6.34% ณ เวลา 11.21 น. ราคาอยู่ที่ 7.55 บ. บวก 0.45 บ. หรือ 6.34% สูงสุดที่ 7.70 บ. ต่ำสุดที่ 7.10 บ. มูลค่าซื้อขายที่ 97.08 ลบ. ด้าน บล.เออีซี แนะ “ซื้อ” เป้า 8 บ. คาดกำไรครึ่งปีหลังโตโดดเด่น หลังวางสินค้าตัวใหม่ โดยดึงพลอย เฌอมาลย์ เป็นพรีเซ็นเตอร์กระตุ้นยอดขายตั้งแต่ Q3/58
10 ก.ย. 2558

ผู้สื่อข่าวรายงานว่า ราคาหุ้นบริษัท คาร์มาร์ท จำกัด (มหาชน) หรือ KAMARTณ เวลา 11.21น. ราคาอยู่ที่ 7.55 บาท บวก 0.45 บาท หรือ 6.34% สูงสุดที่ 7.70 บาท ต่ำสุดที่ 7.10 บาท มูลค่าซื้อขายที่ 97.08 ล้านบาท ขณะที่ดัชนีตลาดหุ้นไทยโดยรวมลบ 0.39%

บล.เออีซี ระบุในบทวิเคราะห์ (9 ก.ย.) ว่า KAMART ในช่วงครึ่งปีหลังปี 58 คาดกำไรโตโดดเด่นจากการวางจำหน่ายสินค้าตัวใหม่โดยใช้พลอย เฌอมาลย์ เป็นพรีเซ็นเตอร์กระตุ้นยอดขายตั้งแต่ช่วงไตรมาส 3/58 หนุนยาวจนถึงช่วง High Season ในไตรมาส 4 อีกทั้งเป็นปีที่โชว์กำไรของธุรกิจเครื่องสำอางได้อย่างแท้จริงหนุนปี 58 คาดกำไรโต 128.5% จากปีก่อน คงแนะนำ ซื้อ ราคาเป้าหมาย 8 บาท